open-index/open-wikipedia-markdown huggingface dataset:
Micropolis

**Micropolis** (**Eläintarhan skeittipuisto**) on skeittari ja maisema-arkkitehtiylioppilas Janne Saarion suunnittelema luonnonkivestä ja betonista rakennettu rullalautailualue Helsingissä, Eläintarhan urheilukentän kupeessa, osoitteessa Nordenskiöldinkatu 20. 

Osin ympäristötaideteokseksi suunniteltu alue avattiin 25. elokuuta 2006 ja sen toteuttivat yhteistyössä Helsingin kaupungin liikuntavirasto, nuorisoasiainkeskus ja rakennusvirasto. Micropoliksen pinta-ala on 3&nbsp;600&nbsp;m² ja sen kokonaiskustannusarvio oli 538&nbsp;000 euroa, josta sponsorirahaa on 12&nbsp;000 euroa. Hankkeen sponsorina on toiminut GSM Rocket Europe (Element Europe). 

Alue sisältää laajan katuskeittausalueen ja maahan upotetun, syvenevän ja kiemurtelevan *poolin* (altaan) eli *snake run* -kourun. Puistossa on käytetty erilaisia kiviä, tiiliä ja graniittia sekä kuitubetonia *snake runin* osalta. Alueen pintamateriaalina on käytetty tiiviisti ladottuja betonikiviä, joiden saumat aiheuttavat skeitattaessa hieman tärinää, mutta kestävät toisaalta luonnonolojen ja skeittauksen kuluttavia voimia.

Alue on Suomen mittakaavassa poikkeuksellinen skeittipuisto, sillä se on rakennettu alusta pitäen kiinteäksi, eikä skeittipuistolle tyypillistä vaneria ole käytetty ollenkaan. Tämä vähentää Saarion mukaan skeittauksesta aiheutuvaa melua ja lisää puiston kestävyyttä – Saarion mukaan jopa sadaksi vuodeksi eteenpäin. Puistolle tyypillistä ovat isoista kivipaasista rakennetut *ledget*, joita voi käyttää myös penkkien tapaan istumiseen, sekä nurmikon toisistaan eristämät alueet, joita yhdistävät erilaiset kivipaasista rakennetut esteet, joita hyväksi käyttäen voi liukua aukkojen yli. Alueelle on rakennettu myös korkeuseroja ja portaita, joita ei yleensä suomalaisissa rullalautailupuistoissa näe.

Saarion mukaan ympäristötaideteoksen ja skeittipuiston lisäksi alue on tarkoitettu myös tavalliseksi puistoksi, johon voi istahtaa seuraamaan lajin osaajia ja kenties saada ensituntuma lajiin.

Skeittipuisto Micropolis sai kunniamaininnan Vuoden ympäristörakenne -kilpailussa 2008. Palkitut ovat suunnittelija Janne Saario, pääurakoitsija Rakennustaito Hirvonen Oy ja rakennuttajana ja tilaajana Helsingin kaupungin puolesta liikuntavirasto, rakennusviraston katu- ja puisto-osasto ja nuorisoasiainkeskus. 

## Lähteet

## Aiheesta muualla
*
Heil dir im Siegerkranz

**Heil dir im Siegerkranz** oli vuosina 1871–1918 Saksan valtakunnan keisarillinen hymni. Kansallishymni se ei kuitenkaan nykyisessä merkityksessään ollut. Sanat lauluun runoili Heinrich Harries (1762–1802) vuonna 1790 Tanskan kuningas Kristian VII:n syntymäpäiväksi. Laulun sävel on sama kuin Ison-Britannian kansallislaulussa *[[God Save the Queen|God Save the Kingissä]]*, mihin seikkaan monet saksalaiset yrittivät useasti puuttua.

*Heil dir im Siegerkranz* tarkoittaa suomeksi käännettynä "Terve sinulle voitonseppeleessä" tai "Terve, sinä voitonseppelöity".

Vuonna 1918 ryhtyi berliiniläinen säveltäjä Hugo Kaun yhdessä kustantaja ja valtiopäiväedustaja Julius Heinrich Zimmermannin kanssa toimiin uuden sävelen kehittämiseksi *Heil dir im Siegerkranziin*. Berliiniläinen Kreuzzeitung-sanomalehti kirjoitti asiasta 1918: "*Heil dir im Siegerkranzia*, kansallishymniämme, lauletaan englantilaisen sävelen mukaan. Pyrkimykset luoda sille saksalainen sävelmä ovat tähän mennessä epäonnistuneet. Viimeisen tämänlajisen yrityksen takana on Hugo Kaun, yksi huomattavimpia aikamme laulunsanoittajia. Hänen uusi ehdotuksensa näiden meihin kaikkiin syvälle juurtuneiden sanojen taustaksi on niin mahtavan mieleenpainuva, niin aidon kansanomainen ja ytimekkään saksalainen, että siitä näyttää tulevan saksalaisten kansallisomaisuutta. Se saavuttaa lähes varmasti jalansijan isänmaamme kaikissa osissa."

## Sanat

1. Heil dir im Siegerkranz, 
Herrscher des Vaterlands! 
Heil, Kaiser, dir! 
||: Fühl in des Thrones Glanz 
Die hohe Wonne ganz, 
Liebling des Volks zu sein! 
Heil Kaiser, dir! :|| 

2. Nicht Roß und Reisige 
Sichern die steile Höh', 
Wo Fürsten steh'n: 
||:Liebe des Vaterlands, 
Liebe des freien Manns 
Gründen den Herrscherthron 
Wie Fels im Meer.:|| 

3. Heilige Flamme, glüh', 
Glüh' und erlösche nie 
Fürs Vaterland! 
||:Wir alle stehen dann 
Mutig für einen Mann 
Kämpfen und bluten gern 
Für Thron und Reich!:|| 

4. Handel und Wissenschaft 
Heben mit Mut und Kraft 
Ihr Haupt empor! 
||:Krieger- und Heldentat 
Finden ihr Lorbeerblatt 
Treu aufgehoben dort, 
An deinem Thron!:|| 

5. Dauernder stets zu blüh'n 
Weh' unsre Flagge kühn 
Auf hoher See! 
||:Ha, wie so stolz und hehr 
Wirft über Land und Meer 
Weithin der deutsche Aar 
Flammenden Blick.:|| 

6. Sei, Kaiser Wilhelm, hier 
Lang' deines Volkes Zier, 
Der Menschheit Stolz! 
||:Fühl' in des Thrones Glanz, 
Die hohe Wonne ganz, 
Liebling des Volks zu sein! 
Heil, Kaiser, dir!:|| 

## Katso myös
* Die Wacht am Rhein 

## Aiheesta muualla

*Laulun sanat ja ääninäyte
Carpo (kuu)

**Carpo** (tunnetaan myös nimellä  **Jupiter XLVI** on yksi Jupiterin kuista. Sen löysi 2003 Scott S. Sheppardin johtama tutkimusryhmä. Nimensä kuu sai vuonna 2005.

Carpo on nimetty Kreikkalaisessa mytologiassa esiintyvän Zeuksen tyttären mukaan.

## Lähteet

## Aiheesta muualla
* 
* 
*
Sepe Susi

**Sepe Midas Susi** eli **Iso paha susi** on Walt Disneyn piirroshahmo, joka esiintyy Suomessa ''Aku Ankka'' ja ''Aku Ankka Ekstra'' -lehtien sivuilla. Pikku Hukka on Sepen poika. Sepe on siis yksinhuoltaja – kuten Aku Ankkakin.

Tarinoissa Sepe yrittää ottaa kiinni kolmea porsasta siinä kuitenkaan koskaan onnistumatta.

Sepen hahmo on alun perin peräisin kansansadusta Kolme pientä porsasta, joka julkaistiin ensimmäisen kerran vuonna 1843, mutta joka lienee paljon vanhempi. Sen pohjalta Disney-yhtiö teki vuonna 1933 saman­nimisen lyhyt­elokuvan. Toisin kuin alku­peräisessä sadussa, elokuvassa susi selvisi loppu­kohtauksessakin hengissä, mutta joutui pakenemaan. Tämän jälkeen hahmo alkoi esiintyä Disney-sarjakuvissa.

Lyhyissä Disneyn piirroselokuvissa Sepen ulkonäkö on huomattavasti sarjakuvia ilkeämmän näköinen. Sarjakuvissa susi on puolestaan kömpelömmän näköinen.

## Ulkonäkö
Sarjakuvissa Sepellä on siniset resuiset haalarit ja sininen silinterimallinen lierihattu, jossa on musta nauha, mutta Disney-elokuvissa Sepellä on punaiset housut, vihreät henkselit ja musta hattu.

Sepen vanhemmat vilahtavat jossain tarinoissa, eritoten hänen äitinsä, joka ei ollenkaan pidä poikansa tavoista.

## Lähteet
Syyriankarhu

**Syyriankarhu**  (*Ursus arctos syriacus*) on pienin karhun alalajeista. Se on muiden karhujen tapaan kaikkiruokainen. Se oli ennen yleinen alueella, joka ulottui Lähi-idästä Iraniin, mutta katosi alueelta 1900-luvun alussa. Nykyisin sitä on jäljellä enää alle 3&nbsp;000 yksilöä, joten se on uhanalainen.

## Lähteet
* Jerusalemin eläintarha
* Syrian Brown Bears heading East Perthin eläintarha 2003 
* Lioncrusher

### Viitteet
Themisto (kuu)

**Themisto** on yksi Jupiterin kuista. Themiston löysivät Charles T. Kowal ja Elizabeth Roemer 30. syyskuuta 1975. Themisto tunnetaan myös nimellä **Jupiter XVIII**. Kuu sai kuitenkin Themisto-nimensä vasta vuonna 2002, jolloin siitä saatiin tarkkoja mittauksia. Themistoa ei nimittäin ollut havaittu Jupiterin kiertoradalla vuoden 1995 jälkeen, ennen kuin se "löydettiin uudelleen" vuonna 2000. 

Kuu on saanut nimensä kreikkalaisesta mytologiasta. Themisto oli ylijumala Zeuksen rakastajatar.
RTP1

**RTP 1** on portugalilainen televisiokanava, jonka omistaa maan kansallinen radio- ja televisioyhtiö Portugalin radio ja televisio eli Rádio e Televisão de Portugal. RTP 1 on ensimmäinen Portugalissa perustettu televisiokanava: se aloitti toimintansa vuonna 1957 ja nykyään se kuuluu maansa suurimpiin.

## Ohjelmia
* Everwood 
* O.C. 
* Teho-osasto
* Dark Angel 
* Lost
* Jack & Bobby
* Miehen puolikkaat 
* Hädän hetkellä 
* Smallville 
* A Escrava Isaura 
* A Lenda da Garça
Tamarindipuu

**Tamarindipuu** tai **tamarindi** (*Tamarindus indica*) on hernekasveihin (Fabaceae) kuuluva puu, joka on *Tamarindus*-suvun ainoa jäsen.

Tamarindin nimi on peräisin arabiankielisestä nimestä *tamr hindī*, joka tarkoittaa "Intian taatelia".

## Levinneisyys
Tamarindipuu on kotoisin trooppisilta Itä-Afrikan aroilta. Tamarindipuuta kasvaa nykyisin myös Aasian trooppisissa osissa ja Latinalaisessa Amerikassa ja Karibialla.

## Ulkonäkö
Tamarindipuu on melko hidaskasvuinen puu, joka voi kasvaa 20 metriä korkeaksi ja saavuttaa 200 vuoden iän. Sen lehdet koostuvat 10–20 lehdykästä, jotka ovat 1,25–2,5 cm:n pituisia ja 5–6 mm:n levyisiä. Lehdet ovat ikivihreitä, mutta saattavat kellastua kuuman kauden aikana.

Tamarindipuun hedelmä on alkuvaiheessa 6–15 cm:n pituinen käyrä palko, joka muuttuu ruskeaksi myöhemmin. Palon sisässä on 1–12 kovakuorista siementä.

## Käyttö
Tamarindipuun nuoria palkoja ja siemeniä käytetään ravintona. Tamarindipuuta käytetään mausteena esimerkiksi Worcestershire- ja HP-kastikkeissa.

## Lähteet

## Aiheesta muualla
* Fruits of warm climates – tamarind
Optimus

**Optimus** on portugalilainen teleoperaattori, joka perustettiin vuonna 1998. Se aloitti käytännössä toiminnan 15. syyskuuta 1998. Syyskuussa 1999 Optimus siirtyi myös Internet-palvelujen tarjoajaksi. Optimuksen koko nimi portugaliksi on **Optimus Telecomunicações, S.A.**. Nykyään Optimus hallitsee noin 20 % Portugalin teleoperaattorimarkkinoista. 

## Aiheesta muualla
*Optimus-yhtiön sivusto 
*Tag Es Tu
*Kanguru 
*Sonae
*Sonaecom
Er

**Er** tai **ER** tarkoittaa seuraavia:

* 
* Eesti Raadio, ER, Viron yleisradio
* Elisabet I, ER, latinan sanoista *Elizabeth Regina*, Englannin hallitsija
* Elisabet II, ER, latinan sanoista *Elizabeth Regina*, Yhdistyneen kuningaskunnan hallitsija
* Er, Raamatun henkilö, Juudaksen vanhin poika
* 
* 
* eronnut, er., avioliittonsa purkanut henkilö
* estrogeenireseptori, ER
* Evitskogin Ratsastajat, ER, suomalainen ratsastusseura
* 
* Operaatio ER, brittien ilmahyökkäys Liinahamariin ja Kirkkoniemeen 1942
* Teho-osasto, engl. *ER*, televisiosarja
* Viron reformipuolue, ER, vironkielisestä nimestä *Eesti Reformierakond*, virolainen puolue
* ER-kaavio, *Entity–Relationship model*, varsinkin tietokantojen suunnittelussa käytetty entiteettien suhteita kuvaava malli
Estádio José Alvalade

**Estádio José Alvalade** eli **José Alvalade -stadion** on Lissabonissa Portugalissa sijaitseva jalkapallostadion. Se on portugalilaisen Sporting CP kotistadion. Stadionin kapasiteetti on 50&nbsp;095 ihmistä. Stadion avattiin virallisesti 6. elokuuta 2003, kun Sporting CP kohtasi Manchester Unitedin. Stadionilla pelattiin vuonna 2005 UEFA Cupin loppuottelu. Finaalissa pelasivat Sporting ja TsSKA Moskova, ottelu päättyi TsSKAn voittoon 3-1. Stadionin alapuolella on sen oma pysäköintihalli. Katsomoiden penkit stadionilla ovat erivärisiä, mistä syntyy illuusio, että stadionilla näyttäisi olevan aina katsojia. 

Stadion isännoi viittä ottelua vuoden 2004 jalkapallon EM-kilpailuissa. Yksi niistä oli välieräottelu Portugali–Hollanti, joka päättyi Portugalin voittoon 2-1.
Spy Hard – lupa läikyttää

**Spy Hard – lupa läikyttää** () on Rick Friedbergin ohjaama vuonna 1996 ensi-iltansa saanut komediaelokuva, jonka pääosissa nähdään Leslie Nielsen, Nicollette Sheridan ja Charles Durning. Elokuvaan sisältyy myös useita cameorooleja, kuten Mr. T helikopterin pilottina alussa, Ray Charles bussikuskina Los Angelesissa ja Hulk Hogan melkein elokuvan lopussa Kenraali Kaunan tukikohdassa. Nimi *Spy Hard – lupa läikyttää* on muunnos elokuvien *[[Die Hard]]* sekä *[[007 ja lupa tappaa]]* nimistä.

Elokuva parodioi elokuvia *[[James Bond]]*, *[[Die Hard]]*, *[[Tosi valheita]]*, *[[Pulp Fiction – Tarinoita väkivallasta]]*, *[[Yksin kotona]]*, *[[Jurassic Park]]*, *[[Speed – Kuoleman kyydissä]]*, *[[Cliffhanger – kuilun partaalla]]*, *[[Nunnia ja konnia]]*, *[[Rambo – taistelija 2]]*, *[[Terminator 2 – Tuomion päivä]]* ja *[[E.T.]]*.

Elokuvan juoni on toimintaelokuvagenrelle tyypillinen. Juoni kertoo salaisesta agentista Dick Steelestä (Agentti WD-40, nimi suomennettu TV-esityksissä Jorma Teräs), joka yhdessä Veronique Ukrinskyn (Agentti 3.14) kanssa yrittää pysäyttää pahan neron, kenraali Rankorin (nimi suomennettu TV-esityksissä Kenraali Kauna), maailmanvalloitusaikeet.

Alkutekstimusiikin loi parodiamuusikko ”Weird Al” Yankovic kappaleella *Spy Hard*. Myöhemmin Yankovic sai julkaista kappaleen *[[Gump]]*-hittinsä singlelevyllä. Laulu on tyyliparodia *[[Pallosalama (elokuva)|Pallosalama]]*-elokuvan tunnussävelmästä.
Siikajärvi

**Siikajärvi** on Vanhan-Espoon suuralueeseen kuuluva kaupunginosa ja kylä Espoon pohjoisosassa Turunväylän pohjoispuolella aivan Kirkkonummen ja Vihdin rajalla Nuuksion kansallispuiston eteläpuolella. Siikajärvellä on seudulle tyypillisesti useita lampia ja järviä, joista suurin on Siikajärvi, josta kaupunginosa on saanut nimensä. Siikajärven pienessä saaressa sijaitsee edellä mainittujen kolmen kunnan rajapyykki. Kiinteistörekisterin mukaan Siikajärvi kuuluu Nuuksion kylään. Siikajärvellä on paljon kesäasuntoja sekä väljähköä omakotiasutusta. Siikajärvellä sijaitsee myös Hotelli Nuuksio (ent. Siikaranta). Vuoteen 2010 asti siellä toimi myös Keskon koulutuskeskus K-instituutti. Syksyllä 2015 sen entisiin tiloihin avattiin turvapaikanhakijoiden vastaanottokeskus, joka suljettiin 2017.

Vuoden 2004 verotietojen mukaan Siikajärvi (02860 Espoo) oli Suomen 79:nneksi vaurain alue. Talouksien keskimääräiset tulot valtionverotuksessa olivat 60&nbsp;223 euroa ja varat 86&nbsp;023 euroa. Asuntokuntia oli 247 ja asukkaita 635.

Nuuksion koulu sijaitsee Siikajärven alueella, Heinästien varrella, välillä Heinäs–Brobacka, puolen kilometrin päässä Sahajärven kaakkoisrannasta.

## Nimi
Siikajärvi on saanut nimensä siellä sijaitsevan järven mukaan. Järvi taas on saanut nimensä kalakantansa ansiosta. Nimen aiempia kirjoitusasuja ovat *Sikajärwi* (1750) ja *Sikjärvi Träsk* (1803). Paikalla ei ole ollut virallista ruotsinkielistä vastinetta misään vaiheessa. Siikajärven nimi vahvistui kaupunginosan nimeksi vuonna 1982.

## Väestö
### Väkiluvun kehitys

## Järvet ja lammet

Kaupunginosan koillisrajana on pitkä ja kapea Nuuksion Pitkäjärvi, jonka vastaranta kuuluu Nuuksion kaupunginosaan. Järvi jakautuu kahteen osaan keskivaiheillaan olevan kapeahkon Poutlahdensalmen kohdalla. Salmi sijaitsee Poutlahden ja Solvallan välissä.

Iso Romlampi, Kolmuslampi, Vähä Romlampi sijaitsevat Siikajärven rantaviivan pohjoispuolella. Ahvilampi, Oralampi ja Paskalampi ovat Siikajärven ja Nuuksion Pitkäjärven välimaastossa, ja näiden eteläpuolella sijaitsee isoista järvistä ainoa kokonaan kaupunginosan sisällä oleva järvi, Sahajärvi. Heinäslampi sijaitsee samannimisen asuinalueen ja Siikajärven välissä, järven kaakkoispuolella.

Siikajärven kaupunginosan lounaiskolkassa Kolmirannan alueella sijaitsevat Kivilampi, Pitkänen ja Vuohilampi.

## Lähteet
Iso paha susi

**Iso paha susi** on fiktiivinen susi, joka esiintyy joissakin varoittavissa saduissa, jotka ovat Grimmin saduissa. Monet versiot tästä hahmosta ovat esiintyneet monissa tarinoissa ja siitä on tullut yleinen esikuva petoantagonisteille.

## Tulkinnat
*[[Punahilkka]]*, *[[Kolme pientä porsasta]]*  ja venäläinen tarina *[[Pekka ja susi]]* heijastavat teemaa raatelevista susista ja niiden vatsasta vahingoittumattomana vapautuneesta olennosta, mutta yleinen restauroinnin teema on hyvin vanha.

1800-luvun folkloristit ja kulttuuriantropologistit kuten P. Saintyves ja Edward Burnett Tylor näkivät Punahilkan aurinkomyyttien ja muiden luonnossa esiintyvien syklien kannalta, jossa todetaan, että susi edustaa yötä, joka nielee auringon ja tapahtuma, jossa Punahilkka leikataan Suden vatsasta aamunkoittoa. Tässä tulkinnassa tarinan sudella ja Skollilla tai Fenririllä, skandinaavisen mytologian sudella, joka nielee auringon Ragnarökissä, on yhteys.

Albertassa sijaitsevan Calgaryn yliopiston etologian tohtori Valerius Geist kirjoitti, että taru todennäköisesti perustuu sen ajan aitoon susien hyökkäysten riskiin. Hän väittää, että sudet olivat itse asiassa vaarallisia saalistajia, ja sadut toimivat pätevänä varoituksena olla menemättä metsiin, joissa susien tiedettiin elävän, ja varoa niitä. Sekä susia että erämaata kohdeltiin ihmiskunnan vihollisina sinä aikana sillä alueella.

## Nykyaikaiset vakiosovitukset

* Disneyn versio Sepe Susi
* Tex Averyn luoma muunnelma Ison pahan suden piirretystä sisälsi monia seksuaalisia vivahteita, väkivaltaa ja erittäin nopeita vitsejä, eikä se koskaan menestynyt yhtä hyvin kuin Disneyn versio. Hänen ensiesiintymisensä oli *Blitz Wolfissa* vuonna 1942.
* Venäläisessä sarjassa *[[Nu, pogodi!|Nu, Pogodi!]]* esiintyi susi.

## Nykyaikaiset positiiviset sovitukset

* ''Looney Tunesissa'' esiintyi kaksi sutta. Molemmat kilttejä. Toinen soittaa huonosti trumpettia. Toinen on humoristisempi ja tyhmempi sekä altis vihalle.
* ''Tapaus Punahilkassa'' esiintynyt susi esitetään väärinymmärrettynä etsivänä, joka tekee salaisia tehtäviä.
* ''Shrekissä'' esiintyvä susi on ystävällinen, väärinymmärretty ja on pukeutunut Punahilkan isoäidin vaatteisiin. Hän on hyvissä väleissä Kolmen pienen porsaan kanssa.
* ''Seesamtiessä'' Iso paha susi on säännöllisesti toistuva nukkehahmo. Hänellä on yleensä violetti turkki. Alun perin se oli sininen ja takkuinen. Hänestä on myös vihreä ja valkoinen versio.
* Kahdeksan tuntia kestävässä elokuvassa ''The 10th Kingdom'', joka esitetään minisarjana, Scott Cohen esittää Susi-nimistä hahmoa, joka perustuu Isoon pahaan suteen. Spekuloidaan, että voiko hän edes olla Ison pahan suden jälkeläinen (useimmat muut minisarjan hahmot ovat tunnettujen satuhahmojen jälkeläisiä).

## Lähteet
Finnpanel

**Finnpanel Oy** on vuonna 1975 perustettu suomalainen markkinatutkimusyritys, joka on erikoistunut television katsoja- ja radion kuulijamäärien mittaamiseen ja seurantaan. Finnpanel seuraa suomalaisten television katselua TV-mittari­tutkimuksella. Radion kuuntelua mitataan päiväkirjamenetelmällä. Helsinkiläisen yrityksen omistavat A.C. Nielsen Finland Oy ja Kantar TNS Oy.

## Lähteet

## Aiheesta muualla
*Finnpanel Oy
*AC Nielsen 
*TNS Gallup
Kalamazoo

**Kalamazoo** on Yhdysvaltain kaupunki Michiganin lounaisosassa. Se on Kalamazoon piirikunnan hallintokeskus.

Kalamazoo sai nimensä Kalamazoo-joesta, mutta sen alkuperää ei tunneta tarkemmin. Eurooppalaisten saavuttua alueelle sitä asuttivat potawatomi-intiaanit. Kalamazoo perustettiin vuonna 1831 nimellä Bronson, mutta nykyinen nimi otettiin käyttöön 1836. Siitä tuli virallisesti kylä vuonna 1838 ja kaupunki 1883. Kalamazoon keskustassa 13. toukokuuta 1980 sattunut tornado vaati viisi kuolonuhria ja vahingoitti 79:ää. 

United States Census Bureaun mukaan Kalamazoon pinta-ala on 65,2 km², josta vettä on 1,3 km² eli 1,99 prosenttia. Kaupunki sijaitsee noin puolivälissä matkalla Detroitista Chicagoon. Vuoden 2000 väestönlaskennan aikaan siellä oli 77&nbsp;145 asukasta, 29&nbsp;413 taloutta ja 14&nbsp;353 perhettä. Asukastiheys oli 1&nbsp;206,9/km². Asukkaista valkoihoisia oli 70,77 prosenttia, afroamerikkalaisia 20,64 %, aasialaisia 2,39 prosenttia, Tyynenmeren saarelaisia 0,06 prosenttia ja espanjalaisia tai latinalaisamerikkalaisia 4,28 prosenttia. Kaupungissa sijaitsee Länsi-Michiganin yliopisto ja Kalamazoo College. Lisäksi siellä toimii Kalamazoon sinfoniaorkesteri. 

Kalamazoon epätavallisen nimen vuoksi siitä on syntynyt sananlasku ”from Timbuktu to Kalamazoo” (Timbuktusta Kalamazoohon). Nykyisin Kalamazoossa on myytävillä myös t-paitoja, joihin sisältyy lause ”Yes, there really is a Kalamazoo”. Kalamazoohon viitataan muun muassa lauluissa ”Down on the Corner” (Creedence Clearwater Revival), ”I’ve Been Everywhere” (Johnny Cash), ”I’ve Got a Gal in Kalamazoo” (Glenn Miller), ”Kalamazoo” (Ben Folds), ”Kalamazoo” (Primus) ja ”Kalamazoo” (Luna) kuten myös Philip Glassin oopperassa *Einstein on the Beach*.

## Ystävyyskaupungit
*  Kingston (Jamaika) 
*  Numazu (Japani) 
*  Puškin (Venäjä)

## Aiheesta muualla

* Viralliset sivut
Paola Pigni

**Paola Cacchi** (o.s. **Pigni**, 30. joulukuuta 1945 Milano – 11. kesäkuuta 2021 Rooma) oli italialainen kestävyys- ja keskimatkojen juoksija, joka voitti urallaan olympia- ja EM-pronssia. Hän oli myös maastojuoksun kaksinkertainen maailmanmestari.

## Elämä ja urheilu-ura

Hän voitti urallaan 1 500 metrin juoksussa olympiapronssia Münchenissä 1972. Maastojuoksun maailmanmestaruuden hän voitti 1973 ja 1974. Hän saavutti maansa mestaruuden 800 metrin juoksussa vuosina 1965–1969 ja 1973, 1&nbsp;500 metrillä vuosina 1970, 1972, 1974 ja 1975 sekä 3 000 metrin juoksussa vuonna 1974. Hän voitti Italian mestaruuden 5 000 metrin juoksussa kahdesti ja 10 000 metrin juoksussa kerran, vuonna 1970. 1&nbsp;500 metrillä hän voitti myös universiadien kultamitalin Moskovassa 1973. Méxicon kesäolympialaisissa 1968 hän kilpaili 800 metrillä.

Cacchi juoksi 1&nbsp;500 metrillä maailmanennätyksen 4.12,4 heinäkuussa 1969 ja maililla ME:n 4.29,5 elokuussa 1973. Lisäksi hän juoksi epävirallisen maailmanennätyksen kolmesti 3&nbsp;000 metrillä, kaksi kertaa 5&nbsp;000 metrillä ja kerran 10&nbsp;000 metrillä. Lisäksi hän juoksi 29 Italian ennätystä.

Pigni kuoli Roomassa 75-vuotiaana 11. kesäkuuta 2021.

## Lähteet
* 
* Profiili Italian yleisurheiluliitto 
* Profiili Italian olympiakomitea 

### Viitteet

## Aiheesta muualla

*
Póvoa de Varzim

**Póvoa de Varzim** on Portugalin kunta ja kaupunki Porton piirissä Norten hallintoalueella. Se on osa Porton metropolialuetta. Póvoa de Varzimin pinta-ala on noin 82 neliökilometriä ja väkiluku 68&nbsp;459 (vuonna 2024). Kunnan väestötiheys on siten 835 asukasta neliökilometrillä.

Póvoa de Varzim on tärkeä kalasatama. Alueella on todennäköisesti ollut asutusta jo 200&nbsp;000 vuotta eaa. Roomalaiset löysivät alueelta kultaa ja tinaa, minkä vuoksi alueesta käytiin taisteluja varsinkin Puunilaissotien aikaan.

Póvoa de Varzimin pormestari on Aires Henrique do Couto Pereira. Kunnan juhlapäivä on 29. kesäkuuta.

## Lähteet

## Aiheesta muualla

*Kunnan internetsivut
Saugatuck

**Saugatuck** on Yhdysvaltain kaupunki Alleganin piirikunnassa, Michiganin osavaltiossa.

United States Census Bureaun mukaan Saugatuckin pinta-ala on 3,81 neliökilometriä, josta vettä on 0,75 neliökilometriä. Vuoden 2010 väestönlaskennan aikaan kaupungissa oli 925 asukasta.

Kalamazoo-joki virtaa Saugatuckin läpi.

## Lähteet

## Aiheesta muualla
RTP2

**RTP 2** on Portugalin radion ja television omistama televisiokanava. Kanava perustettiin 1980-luvulla ja nykyään se on yksi maansa suurimpia. Kanava tunnetaan myös nimellä **2:** tai **a dois**. Kanava esittää myös musiikkia uutisten ja TV-ohjelmien lisäksi.
Porton polytekninen opisto

**Porton polytekninen opisto** () on yksi Portugalin suurimmista polyteknisistä opistoista. Se perustettiin vuonna 1985 Porton kaupunkiin. Vuosina 2003-2004 opistossa opiskeli noin 15&nbsp;000 oppilasta ja siellä oli noin 1000 opettajaa. Opiston historian voi kuitenkin katsoa alkaneen jo 1952.
Shanghain Jiao Tong -yliopisto

**Shanghain Jiao Tong -yliopisto** on Shanghaissa sijaitseva yliopisto, joka on Kiinan kansantasavallan vanhimpia. Se perustettiin 1896.

Yliopisto julkaisi tunnettua, alkujaan kiinalaisten kärkiyliopistojen kansainvälisen tason seurantaan laadittua Academic Ranking of World Universities -yliopistorankingia (ARWU) vuosina 2003–2008. Listalla oli alkujaan 500 tutkimustyössä kyvykästä yliopistoa maailmalta. Vuodesta 2009 lähtien tätä "Shanghain rankinglistana" tunnettua yliopistoluetteloa on julkaissut yksityinen konsulttiyhtiö.

Yliopiston maskotti on Mike-niminen bengalintiikeri.
## Katso myös

*C9-liiga

## Lähteet

## Aiheesta muualla

*Shanghai Jiao Tong University   
*
*3D kampuskartta  (sjtu.edu.cn)
*Tuition (Lukukausimaksut)  (sjtu.edu.cn)
SIC

**SIC** on portugalilainen televisiokanava, joka on maan katsotuin. Se perustettiin 6. lokakuuta 1992. Nykyään se välittää enimmäkseen portugalinkielistä ohjelmistoa, mutta myös yhdysvaltalaisia ja brittiläisiä on alettu näyttää yhä enemmän.  

Kanavan omistaa Impresa-niminen yritys.

*SIC Notícias* oli ensimmäinen portugalilainen ympärivuorokautinen uutiskanava.

## Ohjelmistoa

### Uutisia

* Jornal Da Noite 
* Primeiro Jornal

### TV-sarjoja

* Alias 
* CSI: Crime Scene Investigation 
* CSI: Miami 
* CSI: NY 
* Donas de Casa Desesperadas 
* 7 Vidas 
* Pokémon 
* Dragon Ball 
* Rescue Me

### Show

* Fátima 
* Herman SIC 
* Levanta-te E Ri 
* Contacto 

## Lähteet
Los Katíoksen kansallispuisto

**Los Katíoksen kansallispuisto** on Unescon maailmanperintöluetteloon vuonna 1994 otettu kansallispuisto Kolumbiassa. Se on osa Kolumbian ja Panaman rajalla sijaitsevaa Darién Gap -aluetta, joka koostuu kehittymättömästä metsä- ja suomaasta. Puisto jatkuu Panaman puolella nimellä Dariénin kansallispuisto.

## Luonto

Kansallispuiston kasvisto koostuu puoliksi alavien suomaiden metsistä ja sademetsistä, joita on sekä alamaalla että vuoristoisillakin alueilla.

Los Katíoksen eläimistöön kuuluu useita Darién Gapin kotoperäisiä lajeja, kuten kaksi kolibrilajia ja yksi sammakkoeläin. Vaarantuneista nisäkäslajeista puistossa elää muun muassa lamantiini, pensaskoira, isomuurahaiskarhu ja bairdintapiiri.

## Vuoden 1997 terroristitapaus

7. helmikuuta 1997 kolumbialaisen vasemmistolaisen FARC-sissiliikkeen sotilaat kidnappasivat kaksi itävaltalaista ja kaksi saksalaista turistia kansallispuiston alueelta ja liike vaati 15 miljoonan dollarin lunnaita. Kolumbian armeijan joukot löysivät sissien piilopaikan 4. maaliskuuta, minkä seurauksena sissit tappoivat kaksi panttivankia. Seuranneessa tulitaistelussa kuoli neljä sissiä ja armeijan joukot onnistuivat vapauttamaan jäljelle jääneet kaksi turistia.

## Lähteet

## Aiheesta muualla
*Los Katíoksen kansallispuisto UNESCOn sivuilla
Malmio

**Malmio** on magmapesäkkeen ylä- tai alaosiin kertynyt runsaasti metalleja sisältävä mineraalien kasauma, joka on syntynyt sulan kivimassan eli magman jähmettyessä.

Malmiot syntyvät yleensä vuorten poimuttuessa, kun kivilajit sulavat. Magman jäähtyessä ja jähmettyessä mineraalit lajittuvat uudella tavalla. Ensimmäiseksi sulasta kiviaineksesta eriytyvät ja painuvat magmapesäkkeen pohjalle raskaat metallit. Tällaisia malmeja ovat muun muassa magnetiitti ja kromiitti. Magmapesäkkeen yläosaan kiteytyy viimeiseksi kupari-, lyijy-, sinkki-, nikkeli-, kulta- ja hopeametalleja. Kahden malmion väliin jää tavallista vähemmän metalleja sisältävää kiveä.
Vaaleanpunainen pantteri (vuoden 2006 elokuva)

**Vaaleanpunainen pantteri** (*The Pink Panther*) on Shawn Levyn ohjaama komediaelokuva vuodelta 2006, joka perustuu vanhoihin *[[Vaaleanpunainen pantteri]]* -elokuviin. Elokuvassa Jacques Clouseaun (Steve Martin) täytyy selvittää kuuluisan jalkapallovalmentajan murha sekä löytää tältä varastettu kuuluisa Vaaleanpunainen pantteri -niminen jalokivi.

## Näyttelijät

## Aiheesta muualla
* Elokuvan viralliset sivut
Lissabonin polytekninen opisto

**Lissabonin polytekninen opisto (Instituto Politécnico de Lisboa)** on yksi Portugalin suurimmista polyteknisistä opistoista. Se perustettiin 1980-luvulla.

Lissabonin polytekniselle opistolle kuuluvat seuraavat instituutit ja koulut:
* ISEL 
* ISCAL
* ESTSL
* ESELx
* ESECS
* ESML
* ESML
* ESD
Summa (täsmennyssivu)

**Summa** voi tarkoittaa seuraavia:

* summa, yhteenlaskutoimitus ja sen tulos
* suora summa, algebrallinen konstruktio
** modulien suora summa, suoran summan erikoistapaus
* summa, skolastiikalle tyypillinen kirjallisuuden laji
* Summa, suomalainen kirjankustantamo
* Summa, kylä Haminassa
* Summa, kylä Karjalankannaksella entisessä Kuolemajärven kunnassa
* Summa, Kuopio
* Summan paperitehdas, Stora Enson paperitehdas Haminan Summassa
* Summan taistelu talvisodassa
* 1928 Summa, taistelupaikan mukaan nimetty asteroidi
* *[[Summa (albumi)|Summa]]*, Sara-yhtyeen albumi vuodelta 2018
* sukunimenä:
** Lasse Summa (s. 1960), suomalainen jääkiekkomaalivahti
** Pirkko-Liisa Summa (1938–2013), suomalainen toimittaja
** Risto Summa (1854–1885), suomalainen kauppias, maanviljelijä ja valtiopäivämies
** Vilho Summa (1870–1914), suomalainen kirjailija.
Seann William Scott

**Seann William Scott** (syntyjään **Sean William Scott**, s. 3. lokakuuta 1976 Cottage Grove, Minnesota) on yhdysvaltalainen näyttelijä. Hänet muistetaan parhaiten elokuvista *[[American Pie (elokuva)|American Pie]]*, *[[Road Trip]]* ja *[[Dude, Where's My Car?]]*.

## Elämäkerta
Scott oli nuorin William Frank Scottin ja Patricia Ann Simonsin seitsemästä lapsesta. Hän kiinnostui näyttelijänurasta ollessaan töissä paikallisessa elokuvateatterissa, missä hän näki elokuvia ilmaiseksi. Valmistuttuaan Park High Schoolista Scott muutti Los Angelesiin, ja hänet löydettiin kykyjenetsimiskilpailun kautta. 

Hän esiintyi Aerosmithin musiikkivideossa *Hole in my Soul* (1997).

### Ura
Scottin läpimurto tapahtui vuonna 1999 elokuvassa *American Pie*, jossa hän esitti Steven Stifleriä. Tämän jälkeen hän on esittänyt useimmiten koomisia roolihahmoja.  Scott juonsi MTV Movie Awardsia yhdessä Justin Timberlaken kanssa vuonna 2003. Kaksikko esitti parodioita useista elokuvista, kuten *[[The Matrix Reloaded|The Matrix Reloadedista]]*. Heidän parodiansa löytyy *The Matrix Reloadedin* DVD-levyllä.

## Filmografia
* *[[American Pie (elokuva)|American Pie]]* (1999)
* *[[Final Destination – viimeinen määränpää]]* (*Final Destination*, 2000)
* *[[Road Trip]]* (2000)
* *[[Dude, Where's My Car?]]* (2000)
* *[[Evoluutio (elokuva)|Evoluutio]]* (*Evolution*, 2001)
** [[Jay and Silent Bob Strike Back]]* (2001)
* *[[American Pie 2]]* (2001)
* *[[Stark Raving Mad]]* (2002)
* *[[Old School]]* (2003)
* *[[Bulletproof Monk]]* (2003)
* *[[American Pie: The Wedding]]* (*American Wedding*, 2003)
* *[[Pako viidakkoon]]* (*The Rundown*, 2003)
* *[[The Dukes of Hazzard]]* (2005)
* *[[Ice Age 2]]* (2006) (ääni)
* *[[Southland Tales]]*, (2006)
* *[[Mr. Woodcock]]* (2007)
* *[[Role Models]]*  (2008)
* *[[Planeetta 51]]* (*Planet 51*, 2009)
* *[[Ice Age 3: Dinosaurusten aika]]* (*Ice Age: Dawn of the Dinosaurs*, 2009)
* *[[Jackass 3D]]* (2010) (*oma itsensä*)
* *[[Pari kyttää]]* (*Cop Out*, 2010)
* *[[Goon (elokuva)|Goon]]* (2011)
* *[[American Reunion]]* (2012)
* *[[Ice Age 4|Ice Age 4: Mannerten mullistus]] * (*Ice Age: Continental Drift*, 2012)
* *[[Movie 43]]* (2013)

## Lähteet

## Aiheesta muualla

* Voice Chasers
TVI

**TVI** eli **Televisão Independente** on  portugalilainen televisiokanava, joka kuuluu maan suurimpiin. Kanava perustettiin vuonna 1993.

## Kanavan ohjelmistoa

### Saippuaoopperoita

* Tempo de Viver (2006) 
* Fala-me de Amor (2006) 
* Dei-te Quase Tudo (2005) 
* Mundo Meu (2005) 
* Ninguém Como Tu (2005) 
* Mistura Fina (2004) 
* Baía das Mulheres (2004) 
* Queridas Feras (2003) 
* Coração Malandro (2003) 
* O Teu Olhar (2003) 
* Saber Amar (2003) 
* Amanhecer (2002) 
* Bons Vizinhos (2002) 
* O Último Beijo (2002) 
* Sonhos Traídos (2002) 
* Tudo Por Amor (2002) 
* Anjo Selvagem (2001) 
* Filha do Mar (2001) 
* Nunca Digas Adeus (2001) 
* Olhos de Água (2001) 
* Jardins Proibidos (2000). Sarjaa tehtiin vuosina 2000–2001 yhteensä 148 jaksoa.
* Todo o Tempo do Mundo (1999) 
* Telhados de Vidro (1993)

### Kotimaisia sarjoja

* O Bando dos Quatro (2006) 
* O Clube das Chaves (2005) 
* Os Serranos (2005) 
* Inspector Max (2004/2005) 
* Ana e os Sete (2003/2004) 
* Morangos com Açúcar (2003–2012) 
* Olá Pai (2003) 
* A Jóia de África (2002) 
* Super Pai (2001) 
* Crianças SOS (2000) 
* Trapos e Companhia (1994)

### Ulkomaalaisia sarjoja

* Baywatch 
* Charmed 
* Dawson's Creek 
* House 
* Las Vegas 
* Monk 
* Summerland 
* Will & Grace 

### Uutisia

* Diário da Manhã 
* Jornal da Uma 
* Jornal Nacional 

### Lastensarjoja

* 100 Deeds for Eddie McDowd 
* Batatoon 
* Rita Catita 
* Mix Max 
* Tehotytöt
* Cow & Chicken
* Beyblade
* Astro Boy 
* Yaiba 
* Duel Masters
* Battle B-Daman
* Sailor Moon
* Digimon
* Rocky and Bullwinkle 
* Fairly Odd Parents

### Tositelevisiosarjoja

* Big Brother (2000–2004)
* Survivor (2001)
* Academia das Estrelas (2002) 
* Quinta das Celebridades (2004–2005)
* Circo das Celebridades (2006)
* Secret Story - Casa dos Segredos (2010–2013)
* Perdidos na Tribo (2011)

## Aiheesta muualla

* TVI:n verkkosivut
Hiski

**Hiski** on Suomessa käytetty miehen etunimi. Se on lyhentymä heprealaisperäisestä nimestä *Hiskia*, jonka merkitys on ’Jahve on voimani’. Vanhassa testamentissa mainitaan yli 130 kertaa Hiskia-niminen Juudan kuningas.

Digi- ja väestötietoviraston mukaan Suomessa on vuoteen 2023 mennessä tilastoitu noin 260–270 Hiski-nimistä miestä.

Hiski ei ole mukana almanakassa, mutta se esiintyy Helsingin yliopiston almanakkatoimiston virallisessa koirien nimipäiväkalenterissa. Siinä Hiskin nimipäivä on 26.&nbsp;tammikuuta.

## Tunnettuja Hiskejä
* Hiski Grönstrand (s. 1984), näyttelijä
* Hiski Haukkala (s. 1973), politiikan tutkija ja Suomen tasavallan presidentin kansliapäällikkö
* Hiski Mikkonen (1891–1981), lääkäri ja kirjailija
* Hiski Salomaa (1891–1957), kuplettilaulaja ja lauluntekijä
* Heikki ”Hiski” Salomaa (1959–2003), muusikko ja näyttelijä.

## Fiktiivisiä Hiskejä
* Hiski Kutiainen, Kari Suomalaisen pilapiirroshahmo

## Lähteet

## Aiheesta muualla
* Etunimien taivutus: Hiski (Kotimaisten kielten keskuksen verkkojulkaisu)
Ram It Down

**Ram It Down** on heavy metal -yhtye Judas Priestin albumi, joka ilmestyi vuonna 1988. Levy nousi Britannian listoilla sijalle 24. Yhdysvalloissa *Ram It Down* myi kultaa heinäkuussa 1988 ja saavutti listasijan 31. Varsinaisina singleinä julkaistiin ”Ram It Down” ja cover-versio Chuck Berryn ”Johnny B. Goodesta”. Promosingleinä julkaistiin ”Blood Red Skies” sekä ”I'm A Rocker”. Albumi jäi Priestin pitkäaikaisen rumpalin Dave Hollandin viimeiseksi työksi, sillä hän erosi tämän jälkeen. Kappaleesta ”Johnny B. Goode” on tehty musiikkivideo.

## Kappaleet

Kaikki kappaleet kirjoittanut Tipton/Halford/Downing, paitsi ”Johnny B. Goode”.

#
#
#
#
#
#
#
#
#
#

## Kokoonpano
*Rob Halford – laulu
*K. K. Downing – kitara
*Glenn Tipton – kitara
*Ian Hill – basso
*Dave Holland – rummut

## Tuotanto
*Tuottaja Tom Allom
*Avustavat tuottajat Tipton, Halford ja Downing
*Engineering: Henrik Nilsson
*Lisämateriaalin äänitys: Bill Dooley Townhousessa, Lontoossa
*Kansitaide Mark Wilkinson
*Valokuvaus Tony Mottram, Ross Halfin, Robert Ellis, Nigel Skeet, N. Preston, Ray Palmer ja P. G. Brunel.

## Lähteet
*Judas Priest Info Pages - Ram It Down  

### Viitteet

## Aiheesta muualla
*Judas Priest Info Pages , tietoa albumin synnystä 
* 
*
Hamburger Flugzeugbau

**Hamburger Flugzeugbau GmbH** (lyhenne HFB) perustettiin kesäkuussa 1933  telakkayhtiö  Blohm & Vossin tytäryhtiöksi. Nimensä mukaan se toimi Hampurissa. Yhtiö lopetti toimintansa itsenäisenä yhtönä vuonna 1937 sulautuen konserniin nimikkeellä Blohm & Voss, Abteilung Flugzeugbau.

## Historia
Versailles’n rauhansopimuksen kieltäessä lentokoneenrakennuksen Saksalta ensimmäisen maailmansodan jälkeen, saksalaiset sotateollisuusyhtiöt etsivät keinoja kiertää kieltoa. Henschel pyrki saamaan telakkayhtiö Blohm & Vossin mukaan lentokonetehtaan perustamiseen. Täten syntyi Hamburger Flugzeugbau GmbH. 

Sen ensimmäinen lentokone oli kaksitaso, Ha 135. Sen suunnittelivat Reinhold Mewes  ja Viktor Maugsch, joka tuli hetkeksi yhtiöön Heinkelilta ja siirtyi pian Fieselerille. Yksipaikkainen koulukone Ha 136 oli tehtaan uuden pääsuunnittelijan Richard Vogtin käsialaa. Hän siirtyi yhtiöön Dornierilta ja oli työskennellyt myös Japanissa Kawasaki Heavy Industriesin lentokonetehtaalla. Seuraava kone oli Ha 137, joka hävisi tarjouskilvassa Fieselerin Fi 98:lle.

Yritys päätyi vuonna 1969 Messerschmitt-Bölkow-Blohmille.

## Lentokoneet

*Blohm & Voss BV 40, hävittäjä
*Blohm & Voss Ha 135, koulukone
*Blohm & Voss Ha 136, koulukone
*Blohm & Voss Ha 137, rynnäkkökone
*Blohm & Voss BV 138, lentovene
*Blohm & Voss Ha 139, kuljetuskone
*Blohm & Voss Ha 140, vesikone
*Blohm & Voss BV 141, tiedustelukone
*Blohm & Voss BV 142, tiedustelukone
*Blohm & Voss BV 143, liitopommi 
*Blohm & Voss BV 144, matkustajakone
*Blohm & Voss BV 155, hävittäjä 
*Blohm & Voss P 194, taistelukone
*Blohm & Voss P 212, hävittäjä, jossa suihkumoottori
*Blohm & Voss BV 222, lentovene
*Blohm & Voss BV 238, suuri lentovene 
*Blohm & Voss BV 246, liitopommi
*Blohm & Voss BV 250, maaversio koneesta BV 238
*Blohm & Voss P 205, hävittäjä
*HFB 320, matkailukone

### Konseptit
* Blohm & Voss P.184
* Blohm & Voss P.188, pommikone, jossa suihkumoottorit

## Aiheesta muualla
* Saksalainen virtuaali-ilmailumuseo 
* Walter Blohm - Muistelmia 
* Hermann Pohlmann, Chronik eines Flugzeugwerks 1932-1945, Motorbuchverlag 1979, 
* Susanne Wiborg, Walther Blohm Schiffe und Flugzeuge aus Hamburg, Christians Verlag 1993, 
* GlobalSecurity.org
Adjunkti

Kielitieteessä **adjunkti** on lauseen vapaa adverbiaali. Adjunktin poisto lauseesta on mahdollista ilman, että lauseesta tulee kieliopillisesti virheellinen tai elliptinen. Alla oleva esimerkilause on kieliopillinen, vaikka adjunktit "eilen" tai "puutarhassa" poistettaisiinkin. Semanttisten roolien *aika* ja *paikka* ilmaiseminen ei siis kuulu verbin "nähdä" argumenttirakenteeseen. Adjunktin vastinpari eli verbin pakollinen määrite on komplementti eli täydennys. Myös komplementti voi olla lauseenjäsenenä adverbiaali. Käytännössä on kuitenkin tulkinnanvaraista, mitkä lausekkeet ovat "pakollisia". Pakollisuus myös usein riippuu konstruktiosta eikä vain verbistä.  

**''Eilen** Teemu näki koiran **puutarhassa**.*  

Adverbiaali on [[lause]]en osa, joka mahdollistaa erilaiset olosuhteet, jossa verbin ilmoittama tekeminen tai ilmaus tapahtuu. Edeltävä lause käyttää [[aika|ajan]] ja [[paikka|paikan]] adjunkteja. 

==Muodot==

Adjunkti voi olla yksi [[sana]], [[Lauseke (kielitiede)|lauseke]] tai [[lause]].

; Yksi sana : *Hän aikoo lähteä **huomenna**.*

; Lauseke : *Hän aikoo lähteä **varhain aamulla**.*

; Lause : *Hän aikoo lähteä, **kun on syönyt aamiaisen**.''
Geoff Nicholls

**Geoffrey James (Geoff) Nicholls** (29. helmikuuta 1944 Birmingham – 28. tammikuuta 2017) oli englantilainen muusikko. Hänet tunnettiin parhaiten Black Sabbath -yhtyeen pitkäaikaisena kosketinsoittajana.

Geoff Nicholls aloitti kitaristina 1960-luvun lopulla yhtyeessä World Of Oz. 1970-luvun alkupuolella hän liittyi birminghamilaiseen Bandy Legs -yhtyeeseen. Bandy Legs lämmitteli usein myös birminghamilaista Black Sabbathia. 1970-luvun puolivälissä yhtye muutti nimensä Quartziksi lähinnä sen vuoksi, että yhtyeen musiikki oli muuttunut raskaampaan rockiin suuntautuneeksi ja Bandy Legs -nimi ei sopinut musiikkiin. Yhtyeen jäsenet ystävystyivät Black Sabbathin jäsenten kanssa, ja Black Sabbathin kitaristi Tony Iommi lupautui tuottamaan yhtyeen ensimmäisen albumin. Erityisesti Geoff Nichollsista ja Tony Iommista tuli hyvät ystävät, ja Iommi pyysikin Nichollsia avustamaan Black Sabbathia vuonna 1977, kun Ozzy Osbourne erosi ensimmäisen kerran yhtyeestä ja Dave Walker tuli hetkellisesti uudeksi laulajaksi.

Seuraavan kerran Iommi kutsui Nichollsin mukaan vuonna 1979, kun Ozzy Osbourne ja basisti Geezer Butler lähtivät yhtyeestä ja Ronnie James Dio tuli uudeksi laulajaksi. Hänen piti alun perin liittyä toiseksi kitaristiksi, mutta Butlerin eron vuoksi hän alkoi soittaa bassoa. Butlerin palattua yhtyeeseen ja Iommin todettua toisen kitaristin tarpeettomaksi Nicholls siirtyi kosketinsoittajaksi. Hän toimikin yhtyeen kosketinsoittajana aina vuoteen 2004 asti välillä enemmän ja välillä vähemmän täysivaltaisena jäsenenä. 

Nicholls oli mukana myös rumpali Cozy Powellin sooloyhtyeessä. Lisäksi hän sävelsi filmimusiikkia ja teki kappaleita myös Ozzy Osbournelle (levyllä *[[Down to Earth (Ozzy Osbourne)|Down To Earth]]*). Viimeisinä vuosinaan hän oli mukana entisen Black Sabbath -laulajan Tony Martinin sooloyhtyeessä.

Nicholls kuoli 72-vuotiaana tammikuussa 2017. Hän oli sairastanut keuhkosyöpää.

## Lähteet
Loimaan rautatieasema

**Loimaan rautatieasema** () on rautatieasema Suomen rataverkkoon kuuluvalla rataosuudella . Liikennepaikka sijaitsee lähes tarkalleen rataosan puolivälissä, ja sijaintinsa vuoksi se on liikenteellisesti tärkeä paikka. Loimaa on myös Turusta Toijalaan johtavan rataosuuden suurin välipaikkakunta.

Loimaan asema otettiin käyttöön Turun radan ainoana III luokan rautatieasemana rataosan valmistuessa vuonna 1876. Asema sijoitettiin rautatien ja Loimaan kirkolta Ypäjälle menevän maantien risteykseen Loimijoen läheisyyteen, noin kuuden kilometrin päähän kirkosta. Paikka oli silloin metsäaluetta Vesikosken ja Peltoisten kylien välillä. Asemarakennuksen on todennäköisesti suunnitellut Knut Nylander, joka toimi tuolloin Valtionrautateiden rakennussuunnittelijana. Aseman piirustuksia ei kuitenkaan ole signeerattu. Aseman alkuperäinen veturitalli siirrettiin vuonna 1902 Humppilaan ja sen tilalle rakennettu talli on myöhemmin purettu. Aseman ensimmäinen vesitorni räjäytettiin kansalaissodan aikana ja uusi torni rakennettiin samoilla piirustuksilla kuin Humppilan vastaava. Loimaan aseman ympärille syntyi nopeasti asutuskeskus, joka oli Suomen itsenäistymisen aikoihin jo varsin merkittävä kauppoineen, pankkeineen, rukoushuoneineen ja sähkövalaistuksineen. Asemanseudusta ja Vesikosken kylästä muodostettiin itsenäinen Loimaan kauppala vuonna 1921 (vuodesta 1969 kaupunki), ja Loimaan maalaiskunnan keskukseksi jäi kirkonkylä Hirvikoski, kunnes kunnat yhdistettiin vuonna 2005.

Loimaasta suunniteltiin 1800-luvun lopulla risteysasemaa, kun rautatiekomitean rataverkkoehdotuksessa esitettiin Porin oikoradan suunnaksi reittiä Helsingistä Loimaan kautta Kokemäen Risteelle tai Peipohjaan. Radan eteläosaa Loimaalle pidettiin yhtenä ensisijaisesti rakennettavista radoista pääkaupungin elintarvikehuollon kannalta. 1920-luvulla Loimaalle suunniteltiin edellisen lisäksi vielä ratayhteyttä Riihimäeltä. Ratahankkeet kuitenkin hautautuivat seuraavalla vuosikymmenellä linja-autoliikenteen merkityksen kasvaessa.

Loimaan asemalta rakennettiin sivuraide viljavarastolle vuonna 1951. Asema muutettiin kauko-ohjatuksi vuonna 2000. Asemarakennus siirtyi Senaatti-kiinteistöille vuonna 2007 ja lipunmyynti asemalla loppui seuraavana vuonna. Asemarakennuksen ulkonäköä on myöhemmin muutettu joitakin kertoja, mutta muutoksista huolimatta se edustaa omaa rakennustyyliään viimeisenä jäljellä olevana rakennuksena.  

Asema sijaitsee Loimaan kaupungin keskustaajamassa, rautatien ja seututien 213 risteyskohdassa. Asemalla pysähtyvät kaikki rataosalla liikennöivät henkilöjunat, ja siellä on myös tavaraliikennettä. Kaikki henkilöjunat liikennöivät raiteelta yksi, paitsi illan viimeinen juna Turkuun, joka käyttää raidetta 2.

Museovirasto on määritellyt Loimaan rautatieaseman yhdeksi Suomen valtakunnallisesti merkittävistä rakennetuista kulttuuriympäristöistä. Höyryveturikauden muistomerkiksi Loimaalla on säilytetty rautatien vesitorni vesiviskureineen.

## Lähteet

## Aiheesta muualla
Silohaperonvieras

**Silohaperonvieras** (*Asterophora parasitica*) on paikoittain Etelä- ja Keski-Suomessa tavattava uhanalainen sieni. Ruokasienenä se on huono tai merkityksetön. 

## Lähteet
Koblenz

**Koblenz** on kaupunki Rheinland-Pfalzin osavaltiossa, läntisessä Saksassa. Se sijaitsee Rein- ja Moseljokien liittymäkohdassa, ja on osavaltionsa kolmanneksi suurin kaupunki Mainzin sekä Ludwigshafenin jälkeen. Kaupunki on myös Saksan viini­teollisuuden keskus.

Vuoden 2013 väestönlaskennassa Koblenzissa oli  110&nbsp;643 asukasta.. Kaupunki on pinta-alaltaan 105,02 neliökilometrin suuruinen ja asukastiheys noin 1016 asukasta neliökilometriä kohden. Maanpinnan keskimääräinen korkeus alueella on 60 metriä.

Koblenz oli yksi roomalaisen sotapäällikön Nero Claudius Drusuksen vuonna 8 ennen ajanlaskun alkua perustamista sotilasasemista, tuolloin nimeltään *Castellum apud Confluentes*, "Linna jokien yhtymäkohdassa"; kaupungin nykyinen saksankielinen nimi on mukaelma Confluentes-sanasta. Kaupunki viettikin vuonna 1992 2000-vuotisjuhlapäiväänsä. Kaupunginoikeudet Koblenz sai kuitenkin virallisesti vasta vuonna 1214.

Nähtävyyksiä ovat muun muassa Stolzenfelsin linna ja Vaaliruhtinaallinen linna. Reinin toisella rannalla olevalla kukkulalla on Ehrenbreitsteinin linnoitus eli *Festung Ehrenbreitstein*, joka on preussilaisten rakentama vuosina 1817–1832, eikä joutunut koskaan hyökkäyksen kohteeksi.

Reinin ja Moselin yhtymäkohdassa olevaa niemenkärkeä kutsutaan nimellä Deutsches Eck ().

## Ystävyyskaupungit
*  Nevers, Ranska
*  Novara, Italia
*  Haringey, Yhdistynyt kuningaskunta
*  Norwich, Yhdistynyt kuningaskunta
*  Maastricht, Alankomaat
*  Austin, Yhdysvallat
*  Petah Tikva, Israel


Kuva:Ko1632.png|Kaupunkinäkymä vuonna 1632.
Kuva:Koblenz-Altstadt 188.jpg|Koblenzin keskustaa.
Kuva:Koblenz - Panorama von Festung Ehrenbreitstein.jpg |Panoraamakuva Koblenzista, etualalla niemenkärki Deutsches Eck ja siellä Saksan keisari Vilhelm I:n muistomerkki.
Kuva:Koblenz im Buga-Jahr 2011 - Festung Ehrenbreitstein 45.jpg|Linnoitus Festung Ehrenbreitstein.
Kuva:Altstadt Koblenz.jpg|Vanhaakaupunkia.


## Lähteet

## Aiheesta muualla

* Koblenzin viralliset sivut   
* Panoraamakuvia ja virtuaalikierroksia Koblenzista
Tom Selleck

**Thomas William Selleck** (s. 29. tammikuuta 1945 Detroit, Michigan) on yhdysvaltalainen näyttelijä, joka tunnetaan parhaiten pääroolistaan pitkään esitetyssä *[[Magnum (televisiosarja)|Magnum]]* -televisiosarjassa.

Selleckille tarjottiin *Magnum*-sarjan pääosaa vuonna 1981. Hän otti roolin vastaan, vaikka oli jo sitoutunut esittämään Indiana Jonesia *[[Kadonneen aarteen metsästäjät]]* -elokuvassa. Selleck hylkäsikin elokuvaroolin muutamia viikkoja ennen elokuvan kuvausten alkua.

Selleck oli myös ehdolla Mitch Buchannonin rooliin Baywatch-sarjassa.

Selleck on esiintynyt sekä *Magnumin* aikana että sen jälkeen useissa elokuvissa kuten *[[Karkuri (vuoden 1984 elokuva)|Karkuri]]* , Kolme miestä ja pikkuneiti ja *[[Kolme miestä ja baby]]*. Hän esitti pääosaa elokuvassa *[[Australian villi länsi]]*. Sen lisäksi hän näytteli Monica Gellerin pitkäaikaista poikaystävää Richardia televisiosarjassa *[[Frendit]]*. Viime vuosina Selleck on näytellyt poliisipäällikkö Jesse Stonea useissa televisioelokuvissa, joista ensimmäinen on *[[Jesse Stone: Stone Cold]]*. Viimeisin merkittävä TV-sarja, jossa hän on pääesiintyjä on *[[Blue Bloods]]*. Siinä hän näyttelee New Yorkin poliisikomentajaa (ylin arvonimi), jonka perhe on vahvasti mukana isänsä toimessa (pojat ovat poliisivoimissa, tytär apulaissyyttäjä ja isoisä on eläkkeellä oleva entinen poliisikomentaja - ennen poikaansa).

Selleckillä on tähti Hollywood Walk of Famella.

## Yksityiselämä
Tom Selleck on ollut kaksi kertaa naimisissa, vuosina 1971-1982 Jaqueline Rayn kanssa. Vuonna 1987 Selleck meni naimisiin Jillie Mackin kanssa. Tom Selleckillä on kaksi lasta.

## Lähteet

## Aiheesta muualla

* 
*
The Jester Race

**The Jester Race** on ruotsalaisen metalliyhtye In Flamesin toinen studioalbumi vuodelta 1996. *The Jester Race* nosti In Flamesin julkisuuteen etenkin Euroopassa ja Japanissa. Albumi on ensimmäinen, jossa laulajana toimii Anders Fridén. Levyltä on julkaistu myös video kappaleesta ”Artifacts of the Black Rain”.

## Kappaleet
Sanoitukset: Niklas Sundin ja Anders Fridén, ellei toisin mainita.
#
#
#
#
#
#
#
#
#
#

## Kokoonpano ja levyllä vierailevat muusikot
*Björn Gelotte – rummut
*Anders Fridén – laulu
*Jesper Strömblad – kitara
*Glenn Ljungström – kitara
*Johan Larsson – basso
*Fredrik Nordström – koskettimet
*Oscar Dronjak – taustalaulu kappaleessa ”Dead Eternity”
*Kasper Dahlqvist – koskettimet kappaleessa ”Wayfarer”
*Fredrik Johansson – soolokitara kappaleessa ”December Flower”

## Lähteet

## Aiheesta muualla
* ''The Jester Race'' sanoitukset  
* Lisätietoa albumista  
* 
*
Krefeld

**Krefeld** (*Crefeld* vuoteen 1929) on kaupunki Nordrhein-Westfalenin osavaltiossa, läntisessä Saksassa. Se sijaitsee lounaiseen Ruhrin metropolialueesta, muutamia kilometrejä länteen Reinjoesta. Vuoden 2011 väestönlaskennassa siellä oli 222&nbsp;247 asukasta. Kaupunki  on pinta-alaltaan 137,68 neliökilometrin suuruinen, asukastiheyden ollessa noin 1 726 asukasta yhtä neliökilometriä kohden. Keskivertokorkeus on 39 metriä.

Krefeld mainittiin ensimmäisen kerran tekstissä vuonna 1105. Tuolloin se tunnettiin nimellä *Krinvelde*. Kaupunginoikeudet sille myönsi vuonna 1373 Pyhän saksalais-roomalaisen keisarikunnan keisari Kaarle IV. Kaupunki alkoi kasvaa 1600-luvulla, jolloin se oli yksi niistä harvoista kaupungeista, jotka säästyivät Kolmikymmenvuotisen sodan kauheuksilta.

Kaupunki tunnettiin pitkään silkin ja sametin valmistamisesta, jonka aloittivat sinne paenneet Mennoniitat. Ensimmäisessä maailmansodassa liittoutuneet valloittivat sen, ja toisessa maailmansodassa sitä pommitettiin rajusti.

## Ystävyyskaupungit
* Venlo, Alankomaat, vuodesta 1964
* Leicester, Englanti, vuodesta 1969
* Dunkerque, Ranska, vuodesta 1974
* Leiden, Alankomaat, vuodesta 1974
* Charlotte, Pohjois-Carolina, Yhdysvallat, vuodesta 1986
* Beeskow, Brandenburg, Saksa, vuodesta 1990
* Uljanovsk, Venäjä, vuodesta 1993

## Lähteet

## Aiheesta muualla

* Kaupungin viralliset sivut